Көшпелі зеңбірек

Көшпелі зеңбірек — артиллерияның қорғаныстағы құрамы, орны, атыс жүйесі туралы қарсыласты жаңылдыру мақсатында бірнеше атыс позицияларынан біртіндеп атуға арналған жеке зеңбірек (немесе артиллериялық бөлімше).

Атысты жүргізу үшін көшпелі зеңбірек (әдетте 4-5) атыс позицияларына арнайы дайындалады. Әрбір зеңбірекке (взводқа, батареяға) уақыт және атысты жүргізу реті, атыс бекінісін ауыстыратын жерлер тағайындалады.

Көшпелі зеңбіректен әрбір атыс позициясынан уақытында және нысанаға атуды артиллерияның аға бастығы белгілейді. Атыс аяқталған соң Көшпелі зеңбірек атыс позициясын тастап, белгіленген маршрутпен басқа позицияға көшеді.

Көшпелі зеңбірек маневрі қарсыластан жасырын жүргізіледі. Көшпелі зеңбірек саны мен калибрі қалыптаскан жағдай мен қойылған міндеттерге байланысты болады. Көшпелі ату құралдары ретінде минаатарлар мен танктер де қолданыла алады.
Қазақ тілі терминдерінің салалық ғылыми түсіндірме сөздігі: Әскери іс. Алматы: «Мектеп» ААҚ, 2001 жыл

Дереккөздер

Санат:Әскери іс